b'\n_START_ARTICLE_\nLimb\xc4\x83 (anatomie)\n_START_SECTION_\nAnatomia limbii\n_START_PARAGRAPH_\nPartea dorsal\xc4\x83 a limbii Dorsum linguae este u\xc8\x99or bombat\xc4\x83, partea anterioar\xc4\x83 fiind liber\xc4\x83 cu un \xc8\x99an\xc8\x9b median Septum linguae fiind locul de inser\xc8\x9bie a mu\xc8\x99chilor limbii (care sunt bogat vasculariza\xc8\x9bi \xc8\x99i inerva\xc8\x9bi), \xc3\xaen partea posterioar\xc4\x83 mucoasa limbii prezint\xc4\x83 deschiderea glandelor salivare, partea ventral\xc4\x83 (inferioar\xc4\x83), median este legat de plan\xc8\x99eul cavit\xc4\x83\xc8\x9bii bucale prin fr\xc3\xa2ul limbii (Frenulum linguae), astfel \xc3\xaenc\xc3\xa2t numai v\xc3\xa2rful limbii este liber._NEWLINE_Baza limbii (Radix linguae) este prin mu\xc8\x99chi \xc8\x99i ligamente fixat de laringe.\n_START_SECTION_\nMucoasa limbii\n_START_PARAGRAPH_\nMucoasa dezvoltat\xc4\x83 care acoper\xc4\x83 limba este continuarea mucoasei cavit\xc4\x83\xc8\x9bii bucale pe care se afl\xc4\x83 papilele linguale (Papillae linguales), prelungiri cu forme diferite Papillae filiformes, Papillae conicae, Papillae lentiformes cu rol mecanic (la rumeg\xc4\x83toare aceste papile sunt acoperite cu strat cornos ceea ce determin\xc4\x83 aspectul aspru al limbii), _NEWLINE_Papilele gustative (Papillae gustatoriae) ce au forma de ciuperc\xc4\x83 (Papillae fungiformes) care sunt termina\xc8\x9biile nervilor glosofaringian \xc8\x99i facial au rol senzitiv: tactil, termic \xc8\x99i gustativ. _NEWLINE_Pe marginea limbii se afl\xc4\x83 papilele Papillae vallatae ce sunt \xc3\xaenconjurate de un br\xc3\xa2u de glande salivare, pe c\xc3\xa2nd Papillae foliatae (papilele lamelare) dezvoltate la cabaline, nu sunt prezente la toate mamiferele._NEWLINE_Mucoasa limbii con\xc8\x9bine mai ales la baza limbii numeroase glande salivare._NEWLINE_Limba este impartita in mai multe arii gustative: varful limbii este cel mai sensibil la dulce si la sarat, marginile laterale sunt mai sensibile la gustul acru, iar parte din spate percepe cel mai bine gustul amar. Aceste diferente nu sunt insa absolute, majoritatea mugurilor gustative putand raspunde la doua sau trei, iar uneori la toate cele patru senzatii gustative.\n_START_SECTION_\nRolul limbii\n_START_PARAGRAPH_\nLimba are rolul de prehensiune (la unele animale) transport, amestec cu saliva, ajutor \xc3\xaen mastica\xc8\x9bia, degluti\xc8\x9bia hranei la nivelul faringelui si in declansarea secretiilor digestive (salivare+gastrice)._NEWLINE_La om are un rol important \xc3\xaen vorbire, formarea sunetelor articulate._NEWLINE_De asemenea joac\xc4\x83 un rol important ca organ gustativ (a gustului dulce, acru, amar si s\xc4\x83rat) aceste papile gustative fiind uniform repartizate pe suprafa\xc8\x9ba limbii, cu excep\xc8\x9bia gustului amar care este mai bine reprezentat la baza limbii.\n_START_SECTION_\nInerva\xc8\x9bia limbii\n_START_PARAGRAPH_\nLimba prezint\xc4\x83 mai multe tipuri de inerva\xc8\x9bie:_NEWLINE_- senzitiv\xc4\x83: de la perechea V de nervi cranieni(trigemeni), prin ace\xc8\x99ti nervi putem sim\xc8\x9bi temperatura alimentelor;_NEWLINE_- motorie: de la nervul cranian XII (nerv hipoglos), acest nerv intervine \xc3\xaen mi\xc8\x99c\xc4\x83rile limbii \xc3\xaen degluti\xc8\x9bie, \xc3\xaen mastica\xc8\x9bie._NEWLINE_- senzorial\xc4\x83: aceast\xc4\x83 inerva\xc8\x9bie constituie calea de conducere a analizatorului gustativ: Protoneuronul (primul neuron) c\xc4\x83ii gustative se afl\xc4\x83 \xc3\xaen ganglionii anexa\xc8\x9bi nervilor VII (ggl geniculat), IX \xc8\x99i X (ggl inferior pentru ambii nervi), dendritele lor vin la baza r\xc4\x83d\xc4\x83cinii limbii, de unde vor culege informa\xc8\x9bii gustative. Axonii lor se \xc3\xaendreapt\xc4\x83 c\xc4\x83tre bulbul rahidian (nucleul solitar), unde se afl\xc4\x83 deutoneuronul (al II-lea neuron) c\xc4\x83ii gustative. Axonii din nucleul solitar se \xc3\xaencruci\xc8\x99eaz\xc4\x83, str\xc4\x83bat \xc3\xaen direc\xc8\x9bie ascendent\xc4\x83 toate cele 3 etaje ale trunchiului cerebral \xc8\x99i se \xc3\xaendreapt\xc4\x83 spre talamus. \xc3\x8en talamus se afl\xc4\x83 cel de-al III-lea neuron al c\xc4\x83ii gustative, axonii din talamus vor proiecta \xc3\xaen partea inferioar\xc4\x83 a girului postcentral. Aici se analizeaz\xc4\x83 \xc8\x99i se elaboreaz\xc4\x83 senza\xc8\x9bia de gust.'